Diari Oficial de la Generalitat Valenciana


Sumari del DOGV 5763, del 15-05-2008 (2008/4947)

Informació pública de la modificació del PEPRI del Barri de la Seu - Xerea per a qualificar com a dotacional públic i catalogar el refugi antiaeri siti al carrer d'Espada, 22.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4947


Data del document
:   10-04-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

Informació pública de la modificació del PEPRI del Barri de la Seu - Xerea per a qualificar com a dotacional públic i catalogar el refugi antiaeri siti al carrer d'Espada, 22. [2008/4947]  
La Junta de Govern Local, en la sessió ordinària celebrada el dia 28 de març de 2008, va adoptar l'acord següent:  
«Vista la documentació relativa a la modificació del Pla Especial de Protecció i Reforma Interior (PEPRI) del Barri de la Seu - Xerra per a qualificar com a dotacional de servici públic i catalogar el refugi antiaeri siti en el carrer d'Espada número 22, elaborada pel Servici de Gestió Centre Històric; Vistos els informes que es troben en poder de l'expedient de la conselleria de Cultura, Educació i Ciència i del Servici Municipal de Patrimoni Històric i Cultural, i amb el dictamen de la Comissió de Vivenda, Grans Projectes i Urbanisme, de conformitat amb el que disposen els articles 59, 77.4, 78, 90, 94.1, 95 i 101 de la Llei 16/2005, de 30 de desembre, de la Generalitat, Urbanística Valenciana; els articles 124, 125, 126, 184, 187, 188 i 189, del Decret 67/2006, de 12 de maig de 2006, pel qual s'aprova el Reglament d'Ordenació i Gestió Territorial i Urbanística; l'article 47. 3, de la Llei 4/1998, d'11 de juny, de Patrimoni Cultural Valencià; l'article 127 .1.d de la Llei 7/1985, de 2 d'abril, de Bases del Règim Local, després de la modificació operada per la Llei 57/2003, de 16 de desembre de Mesures per a la Modernització del Govern Local, per la Junta de Govern Local, s'acorda:   
Primer. Sotmetre a informació pública pel termini d'un mes, per mitjà de la publicació d'anuncis en el Diari Oficial de la Comunitat Valenciana i en un diari no oficial d'àmplia difusió en la localitat la modificació del Pla Especial de Protecció i Reforma Interior del Barri de la Seu - Xerea per a qualificar com a dotacional de servici públic i catalogar el refugi antiaeri siti en el carrer d'Espada número 22. Documentació que consta de: 1. Introducció (Objecte; Antecedents i justificació; Legislació aplicable; Planejament vigent en el carrer d'Espada 22); 2. Part sense eficàcia normativa (Memòria descriptiva; Estudis complementaris; Memòria informativa; Pla d'informació); 3. Part amb eficàcia normativa (Fitxa de catàleg; Plans d'ordenació; 01 Règim urbanístic; 02 Proteccions; Normativa d'aplicació; Bibliografia).  
Segon. Suspendre la tramitació i atorgament de llicències d'activitat, parcel·lació, edificació i demolició que afecten la parcel·la objecte de la present modificació.  
Tercer. Sol·licitar un informe a la Direcció General de Patrimoni Cultural Valencià, de la conselleria de Cultura i Esports, als efectes previstos en l'article 47.3, de la Llei 4/1998, de Patrimoni Cultural Valencià, una vegada conclòs el període d'exposició pública i amb caràcter previ a l'aprovació definitiva.  
Quart. Notificar el present acord als propietaris del refugi antiaeri del carrer d'Espada, número 22, així com als interessats inclosos en l'àmbit de la unitat d'execució número 1 del Pla Especial de Protecció i Reforma Interior del Barri de la Seu - Xerea.  
Quint. Facultar el tinent d'alcalde delegat de l'Àrea d'Urbanisme, Vivenda i Qualitat Urbana, per a dictar tots els actes que siguen necessaris amb vista a la plena execució d'este acord, així com comunicar-ho als distints servicis municipals."   
I de conformitat amb el que establixen els articles 90.2, i 83.2.a, de la Llei 16/2005, de 30 de desembre, de la Generalitat, Urbanística Valenciana, s'obri el període d'informació pública durant el termini d'un mes, a comptar des de l'endemà de la publicació del present acord en els diaris corresponents, estant l'expedient a disposició del públic en les dependències del nou Ajuntament, avinguda d'Aragó, 6a planta, Servici de Gestió del Centre Històric, Secció de Planejament i Gestió, en horari d'atenció al públic.  
València, 10 d'abril de 2008.- El secretari: Pedro García Rabasa.